480.06 REGOLAMENTI DWAR PERMESSI (PROTEZZJONI LIL DINJITARJI BARRANIN) L-AVVIŻ LEGALI 361 tal-2015. L-AVVIŻ LEGALI 361 tal-2015. 1. Citation. It-titolu ta’ dawn ir-regolamenti huwa r-Regolamenti dwar Permessi (Protezzjoni lil Dinjitarji Barranin). Tifsir. 2. F’dawn ir-regolamenti, sakemm ir-rabta ta’ kliem ma teħtieġx xort’oħra: " Att " tfisser l-Att dwar l-Armi; Kap. 480. Kap. 480. "armi tan-nar " tfisser l-armi tan-nar imniżżla taħt il-partiti 1 u 3 tat-Taqsima I tal-Iskeda II li tinsab mal-Att; " dinjitarju barrani" tfisser kull persuna preżenti f’Malta u li hija dinjitarju jew uffiċjal għoli ta’ xi Stat ieħor li mhux Malta jew ta’ xi organizzazzjoni internazzjonali rikonoxxuta mil-Ministru għall-Affarijiet Barranin; " Kummissarju " tfisser il-Kummissarju tal-Pulizija; "munizzjon" tfisser il-munizzjoni mniżżel taħt il-parti ta 10 tat-Taqasima I tal-Iskeda II li tinsab mal-Att; " uffiċjali tas-sigurtà " tfisser uffiċjali impjegati minn Gvern barrani jew minn organizzazzjoni internazzjonali li l-kompetenza tagħhom sabiex jaġixxu bħala tali tkun ġie t ċertifikata minn awtorità barra minn Malta, li huma awtorizzati sabiex iġorru armi tan-nar waqt il-qadi ta’ dmirijiethom barra minn Malta u li jkunu ġew uffiċjalment fdati bir-responsabbiltà li jipprovdu servizz ta’ protezzjoni lil dinjitarji barranin li jkunu qed iżuru Malta. 3. Permessi. (1) Il-Kummissarju jista’ f’ċirkustanzi speċjali joħroġ permess skont dawn ir-regolamenti għall-importazzjoni u l-ġarr ta’ armi tan-nar umunizzjon, għall-fini ta’ protezzjoni tal-ħajja u s-sigurtà ta’ dinjitarju barrani, għall-uffiċjali ta’ sigurtà li jkunu qed jakkumpanjaw id-dinjitari barrani li jkunu qed iżuru Malta. (2) Talba għal permess taħt dawn ir-regolamenti għandha tiġi riċevuta l-Ministeru għall-Affarijiet Barranin u mgħoddija għall-ipproċessar mill-Kummissarju. (3) L-imsemmi permess jista’ joħroġ biss lil uffiċjali tas-sigurtà kif imfisser fir-regolament 2. (4) Fil-ħruġ ta’ permess taħt dawn ir-regolamenti, il-Kummissarju jista’ jipprovdi għal dawk il-kundizzjonijiet, proċeduri jew restrizzjonijiet li hu jħoss li huma xierqa. 4. Il-permess mhux soġġett għal miżata. Permess maħruġ taħt dawn ir-regolamenti m’għandu ikun soġġett għal ebda miżata u għandu jkun għal perjodu speċifiku.